Aspen-aandeel tel kop op ná wilde week | Netwerk24
Deur Hanlie Stadler 20 September 2018 12:26
Die aandeel het 2,33% hoër op R177,27 gesluit.
Dit kom nadat die aandeelprys op vier van die vyf handelsdae tot Woensdag laer gesluit het. Die aandeel is nou net minder as 35% laer as verlede Woensdag.
Die maatskappy het beleggers Woensdag in ’n Sens-verklaring probeer gerusstel oor sy skuldvlakke en resultate, wat verlede Donderdag uitgereik is.
Die maatskappy het onder meer ontken hy het finansiering wat nie op sy balansstaat aangetoon word nie.
“Aspen het geen finansiering wat van sy balansstaat geneem is nie en alle waarborge aan finansiële instellings is net op volfiliale van toepassing,” het die maatskappy verduidelik.
Aspen het op dieselde dag as sy resultaat-aankondiging gesê hy het ’n ooreenkoms onderteken om sy internasionale bedrywighede aan die Lactalis-groep te verkoop vir €739,8 miljoen.
Meer oor: Aspen Pharmacare | Aandeelprys | Resultate | Maatskappye | Skuld